**PREGUNTES FREQÜENTS**

# QUÈ SÓN ELS #BONSILLESBALEARS?

Són descomptes de 15 euros en comerços al detall de les Illes Balears. En poden gaudir els residents majors de 16 anys. L’objectiu d’aquests bons, finançats per la Direcció General de Comerç, és estimular la demanda i dinamitzar l’activitat comercial.

Els comerços es poden adherir a la campanya del 19 d’agost al 18 de setembre a través de la web *www.bonsillesbalears.com*.

1. **QUIN ÉS L’IMPORT DELS #BONSILLESBALEARS?**

Cada bo equival a 15 euros de descompte. Es pot associar un màxim de quatre bons per client i s’aplicarà un bo per cada 30 euros de compra. Exemples:

* En una compra d’unes sabates per valor de 35 euros, el client en paga 20 i el comerç cobra els 15 euros restants a través d’un bo de 15 euros.
* Si el preu de les sabates és de 80 euros, el client en paga 50 i el comerç cobra els 30 euros restants aplicant dos bons de 15 euros (30 euros).
* Així, fins a compres superiors a 120 euros en les quals, sigui quin sigui l’import de la compra, només es podran emprar un màxim de quatre bons de 15 euros (60 euros). Si costa 200 euros, el client paga 140 euros i el comerç cobra els 60 restants en aplicar quatre bons de 15 euros (60 euros).

|  |  |
| --- | --- |
| **Import de la compra** | **Nombre de bons aplicable** |
| Compres entre 30,00 i 59,99 euros | 1 bo màxim (15 euros de descompte) |
| Compres entre 60,00 i 89,99 euros | 2 bons màxim (30 euros de descompte) |
| Compres entre 90,00 i 119,99 euros | 3 bons màxim (45 euros de descompte) |
| Compres superiors a 120,00 euros | 4 bons màxim (60 euros de descompte) |

1. **QUINS COMERÇOS ES PODEN ADHERIR Al PROGRAMA #BONSILLESBALEARS?**

Es poden adherir al programa els comerços que compleixin els següents requisits:

1. Comerços amb menys de 50 treballadors i un volum de negoci que no superi els 10 milions d’euros anuals.
2. Tenir la seu o raó social a la comunitat autònoma de les Illes Balears.
3. Exercir alguna de les activitats incloses en l’annex 2 de la Resolució.

Per adherir-se a la campanya i consultar tota la informació: *www.bonsillesbalears.com*.

1. **QUANTS BONS DESCOMPTE S’ASSIGNEN PER COMERÇ?**

La Direcció General de Comerç ha emès un total de 73.344 bons de 15 euros, que s’assignaran equitativament entre tots els comerços adherits al programa. Per exemple, si s’adhereixen al programa 1.000 establiments, cadascun d’ells rebrà 73 bons.

1. **COM CANVIAR UN BO DESCOMPTE?**

El comerç és l’encarregat de gestionar l’aplicació del bo a través d’una plataforma web específica a la qual s’accedirà amb unes contrasenyes que se li atorgaran una vegada adherit a la campanya. El client no compra ni canvia cap bo en cap moment.

En el moment de fer el pagament de la compra, el comerç ha de:

1. Sol·licitar al client/a el seu DNI o document equivalent per verificar que compleix els requisits per beneficiar-se dels #bonsillesbalears: ser resident i major de 16 anys.
2. Escriure el nombre de DNI o document equivalent del client/a en la plataforma. D’aquesta manera, el sistema li indicarà si té saldo disponible o si ha consumit l’import màxim de 60 euros/persona (4 bons x 15 euros cada bo).
3. Indicar el nombre de bons que es bescanviaran en aquesta venda (màxim de quatre bons per tiquet o factura).
4. Fer una foto del tiquet de compra o adjuntar-ho. És important que es vegin clarament totes les dades, inclòs l’import total, ja que hi haurà una verificació de l’operació. Si la foto surt borrosa, podeu tornar a fer-la abans de confirmar l’operació.

# COM CAL INTRODUIR EL DNI O NIE?

Amb tots els seus números i lletres, sense espais ni guions.

# QUIN TIPUS D’ARXIU EM PERMET ADJUNTAR COM A TIQUET O FACTURA?

Tant imatges com documents en PDF. La plataforma s’adapta a qualsevol dispositiu que s’utilitzi: mòbil, tableta o ordinador.

# QUANTS BONS ES PODEN CANVIAR AMB CADA TIQUET?

Un màxim de quatre bons descompte.

# QUANTS BONS POT CONSUMIR CADA CLIENT?

Cada client pot sumar bons per un valor màxim de 60 euros en descomptes.

# ES PODEN RESERVAR BONS O BESCANVIAR NOMÉS QUAN L’ESTABLIMENT VULGUI, COM EN MOMENTS DE BAIX CONSUM?

En cap cas, si un client/a vol canviar un bo, l’establiment pot negar-se al bescanvi. Les condicions d’adhesió recullen que no es poden reservar ni retenir bons per als clients/es.

# QUINES DADES MÍNIMES HA D’INCLOURE EL TIQUET O FACTURA?

* Número de tiquet o factura.
* Data d’expedició o d’operació.
* NIF, nom i llinatges, raó o denominació social de l’expedidor.
* Identificació del consum realitzat o serveis prestats.
* L’expressió «IVA inclòs» o el desglossament de l’IVA aplicat.
* Descripció i nombre de bons aplicats (#bonsillesbalears).

# EL DESCOMPTE HA DE APARÈIXER EN EL TIQUET?

Sí, l’ideal és que aparegui imprès en el propi tiquet. Per exemple, es pot introduir en el sistema un servei/producte anomenat #bonsillesbalears amb el descompte, i que es vegi reflectit en el tiquet.

De forma excepcional es pot escriure a mà en el tiquet o factura, si el sistema de cobrament amb el qual treballa l’establiment o empresa no permet l’opció anterior.

En tot cas, en el tiquet sempre ha de quedar clar que la despesa ha estat superior al mínim per tenir dret al descompte del bo bescanviat.

# OBLIGACIONS DELS ESTABLIMENTS ADHERITS

* No retornar a les persones compradores diners en metàl·lic en cap cas.
* Conservar tots els bons i tiquets de compra o factures justificatives de l’aplicació dels fons percebuts, almenys fins a verificar el cobrament.
* Custodiar les claus subministrades per a l’accés a la plataforma per evitar que puguin ser utilitzades indegudament.
* Col·locar en un lloc visible l’avís informatiu relatiu a la protecció de dades (LOPD).
* Complir les condicions i normes de participació del programa.

# QUI GESTIONA ELS BONS ILLES BALEARS?

# La campanya #bonsillesbalears està finançada per la Direcció General de Comerç del Govern de les Illes Balears i gestionada per la Cambra de comerç de Mallorca com a entitat col·laboradora.

# QUAN COBRA EL COMERÇ L’IMPORT DEL BO?

El comerç ha de cobrar quinzenalment la suma de tots els bons canviats i validats prèviament per l’entitat col·laboradora.

# CALENDARI

# Campanya d’adhesió dels comerços al programa: del 19 d’agost al 18 de setembre de 2022.

# Bescanvi de bons: del 4 d’octubre al 31 de desembre de 2022.

# EN CAS D’INCIDÈNCIA EN BESCANVIAR BONS, AMB QUI PUC CONTACTAR?

* Telèfon per a incidències: vegeu [*www.bonsillesbalears.com*](http://www.bonsillesbalears.com/)
* Correu electrònic: soporte@bonoconsumo.es
* Horari: de 9 a 23 hores, de dilluns a diumenge
* Més informació: [*https://www.cambramallorca.com/bonsillesbalears*](https://www.cambramallorca.com/bonsillesbalears)

# WEBINARS INFORMATIUS (organitzats per la Cambra de Comerç de Mallorca)

* + 24 d’agost de 2022, a les 9:30 h: [*https://us02web.zoom.us/webinar/register/wn\_otglseadsuk0kxulgwei6w*](https://us02web.zoom.us/webinar/register/wn_otglseadsuk0kxulgwei6w)
  + 7 de setembre de 2022, a les 9:30 h: [*https://us02web.zoom.us/webinar/register/wn\_p63eby5-r6snp5pmv5aj2a*](https://us02web.zoom.us/webinar/register/wn_p63eby5-r6snp5pmv5aj2a)